10/04/2024
吳卓羲《Mayanne小喇叭》指當年拍劇露股同林峯互相鎅毛!阿Ron爆麥美恩有拖拍?
由麥美恩(Mayanne)擔正主持、曾展望做助理主持的清談節目《Mayanne 小喇叭》,每集都會請來藝人傾談鮮為人知的經歷。即將在星期四(11日)播出一集找來林峯和吳卓羲接受訪問講兄弟情。談及相識25年的日子,兩個「麻甩佬」之間的感情笑中有淚。
這一集主題為「娛樂圈中真‧友‧情」,眾所周知林峯及吳卓羲 (Ron)都是相識已久的好兄弟,二人相隔多年後再於無線節目中同框,大談昔日往事。 相識長達 25 載的「Ron 峯」,提到相識經過、日常相處兼互爆對方秘密。
二人感情要好得感覺像情侶,又像親人,除了每日必定會聯絡對方,更經常互到對方家中過夜。而兄弟情的開始,源於當年林峯主動聯絡跟阿 Ron 約食飯,阿 Ron 亦坦言嚇了一跳: 「佢打畀我嗰陣時我都打咗個凸,嗰時佢已經做《尋秦記》,佢話約我食飯,我就覺得咁奇怪嘅?然後就一步步建立關係。」
林峯立即大方向阿Ron 發表愛的宣言: 「鍾意你吖嘛!」林峯透露當年冒昧採取主動全因看到阿Ron 落下男兒淚的感人一 幕,阿Ron 聞言即指自己也是因為錄影這集《小喇叭》才知道林峯當年「睇中」 自己真相。
林峯與阿Ron一起合作拍劇,觀眾最難忘二人拍《大唐雙龍傳》雙雙露股一幕,製作組翻播當年這個經典場面,阿Ron 爆料指是臨場應導演要求進行拍攝:「初初劇本冇,佢哋話不如整場令伍姑娘(伍詠薇)尷尬少少(嘅戲),咁佢有咩會尷尬呢?導演就提議除晒,我就問:『出唔出得街呀?除冇問題吖!我哋咁嘅資質,但點樣遮住前面先?」
林峯爆料指現場有垃圾膠袋,剪出一個角落來用遮著重要部位,阿Ron笑謂剪的範圍還要鬥大,之後則要使用牛皮膠紙黐實。林峯即大表認同:「黐嗰陣冇問題,搣嗰時大鑊。」說得興起阿Ron自爆搣膠紙時苦況:「要搵!鎅咩?毛咯!我哋互幫大家,現場冇人夠膽幫我哋鎅!」之後他們還透露了不少二人為何會變得生人勿近。
除了經典場口,二人還會分享當年在超過五十度高溫下拍攝苦況,林峯一度問監製 「我哋會唔會死」;以及演員及幕後如何在時間緊逼的情況下,靠勁高默契極速 在10分鐘內完成1頁半紙劇本拍攝。
另外,製作組再找出阿Ron和林峯昔日於藝訓班及 Dancer 訓練班的青澀樣照片,令現場所有人大笑。不過負責「食花生」的麥美恩,卻被兩位嘉賓戲弄,在宣傳片中,見到阿Ron大爆麥美恩有戀情正在拍拖,麥美恩不斷用雙手撐著眼睛大叫:「我冇,我冇。」不過阿Ron窮追猛打,場面搞笑。
轉載自: 晴報